Απόφαση της Επιτροπής

της 27ης Δεκεμβρίου 2000

για τροποποίηση της απόφασης 2000/418/ΕΚ για τη ρύθμιση της χρήσης υλικών που παρουσιάζουν κινδύνους σχετικά με τις μεταδοτικές σπογγώδεις εγκεφαλοπάθειες

[κοινοποιηθείσα υπό τον αριθμό Ε(2000) 4147]

(Κείμενο που παρουσιάζει ενδιαφέρον για τον ΕΟΧ)

(2001/2/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 9 παράγραφος 4,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοππκή την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 10 παράγραφος 4,

την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα(4), και ιδίως το άρθρο 22,

Εκτιμώντας τα ακόλουθα:

(1) Η απόφαση 2000/418/ΕΚ της Επιτροπής, για τη ρύθμιση της χρήσης υλικών που παρουσιάζουν κινδύνους σχετικά με τις μεταδοτικές σπογγώδεις εγκεφαλοπάθειες και για την τροποποίηση της απόφασης 94/474/ΕΚ(5) προβλέπει την αφαίρεση και την καταστροφή των υλικών προσδιοριζόμενου κινδύνου τα οποία περιλαμβάνονται στο παράρτημα Ι της απόφασης αυτής από την 1η Οκτωβρίου 2000. Η απόφαση αυτή απαγορεύει τη χρήση ορισμένων οστών βοοειδών και αιγοπροβάτων για την παραγωγή κρέατος μηχανικώς διαχωριζόμενου, καθώς και ορισμένων τεχνικών σφαγής βοοειδών και αιγοπροβάτων, το κρέας των οποίων προορίζεται για κατανάλωση από τον άνθρωπο ή τα ζώα. Επιβάλλει, επίσης, περιορισμούς στις εισαγωγές υλικών προσδιοριζόμενου κινδύνου και ορισμένων προϊόντων ζωικής προέλευσης που περιέχουν ή προέρχονται από τα υλικά αυτά. Τέλος, προτείνει την τακτική αναθεώρηση των διατάξεών της βάσει των νέων επιστημονικών στοιχείων.

(2) Λόγω των πρόσφατων εξελίξεων όσον αφορά την κατάσταση της ΣΕΒ στην Κοινότητα, το Συμβούλιο κάλεσε την Επιτροπή να ζητήσει από την επιστημονική συντονιστική επιτροπή (ΕΣΕ) να αξιολογήσει τα μονομερή, προσωρινά μέτρα διασφάλισης που έλαβαν ορισμένα κράτη μέλη και στη συνέχεια να προβεί στις κατάλληλες ενέργειες.

(3) Η ΕΣΕ ενέκρινε την επιστημονική γνώμη σχετικά με διάφορα θέματα που αφορούν τη ΣΕΒ στις 28 Νοεμβρίου 2000. Η γνώμη αυτή ανέλυε κυρίως θέματα που αφορούν πρόσθετα υλικά προσδιοριζόμενου κινδύνου. Κατέληγε, βάσει νέων στοιχείων σύμφωνα με τα οποία δυνάμει μολυσματικοί τύποι κυττάρων είναι δυνατόν να εντοπιστούν σε επεξεργασμένα περιβλήματα, ότι πρέπει να αφαιρείται όλο το έντερο των βοοειδών κάθε ηλικίας, καθώς και τα προϊόντα που προέρχονται από αυτό.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 2000/418/ΕΚ τροποποιείται ως εξής:

1. Το σημείο 1 του παραρτήματος Ι αντικαθίσταται από τα εξής:

"1. α) Οι ακόλουθοι ιστοί χαρακτηρίζονται ως υλικό προσδιοριζόμενου κινδύνου σε όλα τα κράτη μέλη και όλες τις περιφέρειες:

i) το κρανίο, συμπεριλαμβανομένων του εγκεφάλου και των οφθαλμών, οι αμυγδαλές, ο νωτιαίος μυελός βοοειδών ηλικίας μεγαλύτερης των δώδεκα μηνών, και τα έντερα από το δωδεκαδάκτυλο έως τον ορθό βοοειδών κάθε ηλικίας·

ii) το κρανίο, συμπεριλαμβανομένων του εγκεφάλου και των οφθαλμών, οι αμυγδαλές, ο νωτιαίος μυελός αιγοπροβάτων ηλικίας άνω των δώδεκα μηνών ή των οποίων ένας μόνιμος κοπτήρας έχει ανατείλει μέσω των ούλων, καθώς και η σπλήνα αιγοπροβάτων κάθε ηλικίας.

β) Εκτός από τα υλικά προσδιοριζόμενου κινδύνου που αναφέρονται στο σημείο 1α) οι ακόλουθοι ιστοί χαρακτηρίζονται ως υλικό προσδιοριζόμενου κινδύνου στο Ηνωμένο Βασίλειο της Μεγάλης Βρετανίας και της Βορείου Ιρλανδίας και στην Πορτογαλία, με εξαίρεση την αυτόνομη περιφέρεια των Αζορών:

i) ολόκληρο το κεφάλι, εξαιρουμένης της γλώσσας, συμπεριλαμβανομένων του εγκεφάλου, των οφθαλμών, του γασσερείου γαγγλίου και των αμυγδαλών· ο θύμος αδένας· η σπλήνα και ο νωτιαίος μυελός βοοειδών ηλικίας μεγαλύτερης των έξι μηνών·

ii) η σπονδυλική στήλη, συμπεριλαμβανομένων των ισχιακών γαγγλίων, βοοειδών ηλικίας μεγαλύτερης των 30 μηνών."

2. Στο παράρτημα ΙΙ προστίθεται το ακόλουθο στοιχείο ε) στον κατάλογο των προϊόντων που υπόκεινται σε περιορισμούς κατά την εισαγωγή τους στην Κοινότητα σύμφωνα με το άρθρο 6 παράγραφος 1:

"ε) 'έντερα' βοοειδών, όπως αναφέρονται στο άρθρο 2 στοιχείο β) σημείο v) της οδηγίας 71/99/ΕΟΚ."

Άρθρο 2

Η παρούσα απόφαση εφαρμόζεται από την 1η Ιανουαρίου 2001.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 27 Δεκεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 395 της 30.12.1989, σ. 13.

(2) ΕΕ L 62 της 15.3.1993, σ. 49.

(3) ΕΕ L 224 της 18.8.1990, σ. 29.

(4) ΕΕ L 24 της 30.1.1998, σ. 9.

(5) ΕΕ L 158 της 30.6.2000, σ. 76.